שלומי קונפורטי

שלומי קונפורטי (נולד ב-15 בספטמבר 1973) הוא קצין צה"ל בדרגת תת-אלוף המכהן כראש להק הציוד במטה חיל האוויר הישראלי מאוגוסט 2022.

ביוגרפיה
קונפורטי התגייס לצה"ל ב-1991 במסגרת העתודה האקדמית וב-1996 סיים לימודי הנדסה בטכניון. הוא בעל תואר ראשון בהנדסת אווירונאוטיקה וחלל מהטכניון, תואר שני במנהל עסקים, בהנדסת מכונות מאוניברסיטת בן-גוריון בנגב ותואר שני במדעי המדינה וביטחון לאומי מאוניברסיטת חיפה. הוא בוגר המכללה לביטחון לאומי.

קריירה צבאית 
קונפורטי שירת במגוון תפקידים במערך הטכני של חיל האוויר. תחילה שירת כקצין מנועי מסוקים ובהמשך שימש כראש מדור מנועי מסוקים במחלקת מטוסים. שימש מפקד גף מנועים בבסיס פלמחים.

יצא לשליחות בארצות הברית כקצין קישור לחיל האוויר האמריקאי ועם חזרתו שימש כראש מדור קרב ג' ובהמשך שימש כראש ענף מערכות כלי טיס במחלקה הנדסת כלי טיס וכראש ענף הנעה במחלקת מטוסים במטה הטכנולוגי של חיל האוויר. בדרגת אל"ם שימש כראש מחלקת כטמ"ם מודיעין ול"א וכראש מחלקת מטוסים.

ביולי 2022 קודם לדרגת תת-אלוף וב-2 באוגוסט 2022 קיבל את הפיקוד על המערך הטכני של חיל האוויר בתפקיד ראש להק הציוד.

חיים אישיים 
נשוי לליאת ולהם ארבעה ילדים. מתגורר בכפר יונה.

קישורים חיצוניים

הערות שוליים 

ראשי להק הציוד
בוגרי העתודה האקדמית
בוגרי הטכניון - מכון טכנולוגי לישראל
מהנדסי מכונות ישראלים
תתי-אלופים בחיל האוויר
בוגרי המכללה לביטחון לאומי
כפר יונה: אישים
ישראלים שנולדו ב-1973